945.100

Lescha d'ustaria per il chantun Grischun (LU)

dals 07-06-1998 (versiun dals 01-01-2011)

acceptada dal pievel ils 7 da zercladur 19981)

1. Disposiziuns generalas

Intent

Art.  1 1 Questa lescha regla las activitads d'ustaria ed il commerzi en detagl cun bavrondas destilladas, e quai per proteger la giuventetgna, per mantegnair la quietezza publica, la segirezza publica e l'urden public sco er per exequir il dretg federal.

Restricziuns

Art.  2 1 Las libras activitads d'ustaria e dal commerzi cun bavrondas alcoholicas dastgan vegnir restrenschidas mo, uschenavant che l'intent da la lescha pretenda quai.

2 Scumandada è spezialmain la vendita da:

a)

bavrondas alcoholicas a giuvnas ed a giuvens sut 16 onns sco er a sturnas ed a sturns;

bavrondas   destilladas   u   bavrondas   maschadadas   sin   basa   da   bavrondas destilladas a giuvnas ed a giuvens sut 18 onns;

c)

bavrondas alcoholicas cun agid d'automats ch'èn accessibels a la publicitad.

3 Manaschis che vendan alcohol na dastgan betg offrir ina tscherna da bavrondas senza   alcohol   ad   in   pretsch   pli   char   che   quel   da   la   bavronda   alcoholica   la   pli bunmartgada en la medema quantitad.

b)

1) M dals 24 da zercladur 1997, 145; PCG 1997/98, 229 * tabellas da las modificaziuns a la fin dal relasch

1

945.100

2. Activitads d'ustaria che basegnan ina permissiun

2.1. PERMISSIUN

Obligaziun da dumandar ina permissiun

Art.  3 1 Ina permissiun è necessaria per:

a)

b)

vender spaisas u bavrondas per il consum al lieu;

surlaschar localitads per il consum da spaisas u da bavrondas appurtadas u furnidas;

organisar occurrenzas, a las qualas i vegnan consumadas spaisas u bavrondas appurtadas u furnidas.

c)

2 Per la vendita da spaisas u da bavrondas en in ambient privat serrà è necessaria ina permissiun, sche la vendita vegn fatga da professiun.

3 … *

Art.  4 1 Las vischnancas èn cumpetentas per conceder e per retrair la permissiun.

Cumpetenza

Art.  5

Object e subject da la permissiun, premissas per conceder la permissiun

1 La permissiun sa referescha ad in tschert manaschi u ad ina tscherta occurrenza e vegn concedida ad ina persuna ch'è abla d'agir, ch'è responsabla per il manaschi u per l'occurrenza e che garantescha che la gestiun dal manaschi u da l'occurrenza saja irreproschabla e na chaschunia naginas reclamaziuns da la polizia. * 2 Questa garanzia na dat per regla betg, tgi: * a)

che   ha   cuntrafatg   ils   ultims   5onns   repetidamain   u   grevamain   a   las prescripziuns   da   la   legislaziun   chantunala   u   communala   d'ustaria   u   da   la legislaziun federala u chantunala da victualias;

che   figurescha   en   il   register   penal   dals   ultims   5   onns   cun   pliras condemnaziuns   che   stattan   en   connex   cun   las   activitads   d'ustaria   u   cun   il commerzi en detagl cun bavrondas destilladas;

che ha expià avant main che 5 onns in chasti che privescha da la libertad da passa 18 mais.

b)

c)

3 Per manar in manaschi sto la persuna responsabla agiuntar a sia dumonda in extract actual dal register penal ed ina cumprova ch'ella n'haja betg cuntrafatg repetidamain u grevamain a la legislaziun federala u chantunala da victualias ils ultims 5 onns. * 4 Tgi   che   fa   ina   dumonda,   sto   confermar   cun   sia   suttascripziun   d'avair   prendì enconuschientscha da las disposiziuns respectivas. *

2

945.100

Durada da la permissiun

Art.  6 1 Cun resalva da disposiziuns divergentas è la permissiun per manaschis illimitada.

2 La permissiun per occurrenzas è limitada.

Cundiziuns

Art.  7 1 La permissiun po vegnir colliada cun cundiziuns per proteger la giuventetgna u per mantegnair la quietezza publica, la segirezza publica e l'urden public.

Extincziun da la permissiun

Art.  8 1 La permissiun extingua cun:

a)

la   mort   u   la   renunzia   da   la   persuna,   a   la   quala   la   permissiun   è   vegnida concedida;

la liquidaziun dal manaschi;

la scadenza u la retratga da la permissiun.

b)

c)

Uras d'avertura *

Art.  9 1 Igl   è   chaussa   da   las   vischnancas   da   relaschar   prescripziuns   davart   la   durada d'activitads che basegnan ina permissiun tenor l'artitgel 3.

Taxas

Art.  10 1 Las vischnancas pon incassar taxas per conceder permissiuns sco er per ulteriuras activitads che stattan en connex cun l'execuziun da la legislaziun d'ustaria.

2.2. ALLOSCHAMENT DA GIASTS *

Art.  11 1 La regenza regla l'obligaziun d'annunzia.

Obligaziun d'annunzia

2.3. MESIRAS ADMINISTRATIVAS E DISPOSIZIUNS PENALAS *

Mesiras

Art.  11a * 1 En cas da cuntravenziuns cunter la legislaziun chantunala u communala d'ustaria u en   cas   d'in   chasti   pervia   da   cuntravenziuns   cunter   la   legislaziun   federala   u chantunala   da   victualias   po   la   vischnanca   pronunziar   in   avertiment   u   disponer mesiras   adattadas   sco   retrair   la   permissiun,   serrar   il   manaschi,   ordinar   uras d'avertura   pli   curtas   u   confiscar   las   bavrondas   alcoholicas   che   sa   chattan   en   il manaschi.

3

945.100

2 Sut las medemas premissas pon er ils organs da polizia prender mesiras d'urgenza adattadas.   Els   infurmeschan   immediatamain   l'autoritad   communala   cumpetenta.

Quella decida, sche las mesiras d'urgenza vegnan mantegnidas.

3 Sch'ina persuna è vegnida privada repetidamain da la permissiun, po la concessiun d'ina permissiun vegnir refusada durant maximalmain 5 onns.

4 Mesiras   pon   vegnir   ordinadas   independentamain   dal   resultat   d'ina   procedura penala.

5 L'autoritad   chantunala   cumpetenta   infurmescha   la   vischnanca,   sch'igl   è   vegnì cuntrafatg   repetidamain   u   grevamain   a   la   legislaziun   federala   u   chantunala   da victualias en in'ustaria che sa chatta sin ses territori.

Disposiziuns penalas

Art.  11b * 1 Surpassaments   da   las   prescripziuns   da   la   legislaziun   chantunala   u   communala d'ustaria vegnan chastiads da la vischnanca cun ina multa fin 10 000 francs, sch'i na vegnan betg applitgadas disposiziuns penalas dal dretg federal.

2 En   cas   d'engurdientscha   n'è   l'autoritad   che   decida   betg   liada   vi   da   la   summa maximala da 10 000 francs.

3. Commerzi en detagl cun bavrondas destilladas *

Obligaziun da dumandar ina permissiun

Art.  12 1 Il commerzi en detagl cun bavrondas destilladas basegna ina permissiun tenor il dretg federal.

2 Tgi che fa commerzi en detagl cun bavrondas destilladas, sto s'annunziar tar l'uffizi avant che cumenzar cun l'activitad. *

Art.  13 * 1 L'uffizi è cumpetent per dar la permissiun sco er per fixar las taxas.

Cumpetenza

Art.  14

Object e subject da la permissiun, premissas per conceder la permissiun

1 La permissiun per il commerzi en detagl cun bavrondas destilladas vegn concedida ad ina persuna ch'è abla d'agir, ch'è responsabla per il commerzi en detagl e che garantescha che la gestiun dal commerzi saja irreproschabla e na chaschunia naginas reclamaziuns da la polizia. * 2 Questa garanzia na dat per regla betg, tgi: * a)

che   ha   cuntrafatg   ils   ultims   5   onns   repetidamain   u   grevamain   a   las prescripziuns   da   la   legislaziun   chantunala   u   communala   d'ustaria   u   dal commerzi en detagl cun bavrondas destilladas;

4

945.100

b)

c)

che   figurescha   en   il   register   penal   dals   ultims   5   onns   cun   pliras condemnaziuns   che   stattan   en   connex   cun   las   activitads   d'ustaria   u   cun   il commerzi en detagl cun bavrondas destilladas;

che ha expià avant main che 5 onns in chasti che privescha da la libertad da passa 18 mais.

3 A la dumonda sto vegnir agiuntà in extract actual dal register penal da la persuna responsabla. * 4 Tgi   che   fa   ina   dumonda,   sto   confermar   cun   sia   suttascripziun   d'avair   prendì enconuschientscha da las disposiziuns respectivas. *

Art.  15 1 Cun resalva da disposiziuns u da cundiziuns divergentas è la permissiun illimitada.

Durada da la permissiun

Extincziun da la permissiun

Art.  16 1 La permissiun extingua cun:

a)

la   mort   u   la   renunzia   da   la   persuna,   a   la   quala   la   permissiun   è   vegnida concedida;

la liquidaziun dal manaschi;

la scadenza u la retratga da la permissiun.

b)

c)

Taxas

Art.  17 1 La   taxa   per   il   commerzi   en   detagl   cun   bavrondas   destilladas   vegn   incassada annualmain sin fundament da la quantitad cumprada en.

2 Per   manaschis   d'ustaria   sco   er   per   fatschentas   da   vendita   importa   ella   per   las classas: * a)

b)

c)

d)

e)

f)

g)

h)

e per mintga ulteriurs 500 liters supplementarmain pauschal 500 francs.

3 La   taxa   da   l'onn   current   vegn   incassada   per   regla   la   fin   da   schaner   da   l'onn respectiv. * 4 Per occurrenzas vegn incassada ina taxa pauschala fin 200 francs. *

pauschal 100.– francs pauschal 200.– francs pauschal 300.– francs pauschal 400.– francs pauschal 600.– francs pauschal 800.– francs pauschal 1000.– francs pauschal 1500.– francs

fin 100 liters 101 fin 200 liters 201 fin 300 liters 301 fin 400 liters 401 fin 600 liters 601 fin 800 liters 801 fin 1000 liters 1001 fin 1500 liters

5

945.100

Diever dal retgav net

Art.  18 * 1 Il retgav net dal chantun or da la taglia dal commerzi en detagl cun bavrondas destilladas vegn duvrà da la regenza ad in terz per intents d'utilitad publica ed a dus terzs per la promoziun dal turissem.

Mesiras

Art.  19 1 En cas da cuntravenziuns cunter las prescripziuns davart il commerzi en detagl cun bavrondas   destilladas   po   l'uffizi   pronunziar   in   avertiment   u   disponer   mesiras adattadas   sco   la   privaziun   da   la   permissiun   e   la   confiscaziun   da   las   bavrondas destilladas che sa chattan en il manaschi. * 2 Sch'ina persuna è vegnida privada repetidamain da la permissiun, po la concessiun d'ina permissiun vegnir refusada durant maximalmain 5 onns.

3 Mesiras   pon   vegnir   ordinadas   independentamain   dal   resultat   d'ina   procedura penala.

Disposiziuns penalas

Art.  20 1 Surpassaments da las prescripziuns davart il commerzi en detagl cun bavrondas destilladas   vegnan   chastiads   da   l'uffizi   cun   ina   multa   fin   10 000   francs,   sche   la legislaziun federala na vegn betg applitgada. * 2 En cas spezialmain levs po vegnir desistì d'ina persecuziun penala. * 3 … *

Ulteriuras mesiras

Art.  20a * 1 Tgi che n'ademplescha betg las obligaziuns ch'èn prescrittas per la controlla u tgi che na fa naginas indicaziuns respectivamain tgi che fa indicaziuns incumplettas u nuncorrectas   davart   fatgs   ch'èn   essenzials   per   l'existenza   u   per   la   dimensiun   da l'obligaziun da pajar taxas, sto pajar suenter l'import retegnì.

2 Per la procedura vegnan applitgadas confurm al senn las disposiziuns da la lescha da taglia per il chantun Grischun.

Art.  21 *

Art.  22 *

Art.  23 *

…

…

…

6

945.100

4. Disposiziuns penalas communablas *

Surmanar a l'abus d'alcohol

Art.  23a * 1 Tgi che surmaina u promova – exequind in mastergn – ina persuna da consumar alcohol en moda excessiva, schebain ch'ella e ch'el sa u duess savair che quella persuna u sia famiglia vegn periclitada grevamain tras quai, vegn chastià cun multa tras la vischnanca.

2 Las cuntravenziuns pon vegnir chastiadas en la procedura da multas disciplinaras tenor il dretg chantunal.

3 En cas da cuntravenziuns repetidas po vegnir retratga la permissiun per l'activitad d'ustaria respectivamain per il commerzi en detagl cun bavrondas destilladas.

5. Disposiziuns finalas *

Art.  24 1 La regenza relascha las disposiziuns executivas necessarias.2)

Disposiziuns executivas

Surveglianza

Art.  25 1 La   regenza   ha,   tras   il   departament   cumpetent,   la   surveglianza   suprema   da   las ustarias e dal commerzi en detagl cun bavrondas destilladas.

Execuziun

Art.  26 1 Uschenavant ch'i n'è betg previs expressivamain insatge auter, èn las vischnancas cumpetentas per l'execuziun da questa lescha.

2 Ellas designeschan las autoritads cumpetentas e relaschan las disposiziuns davart las ustarias ed il commerzi en detagl cun bavrondas destilladas che correspundan a lur relaziuns spezialas.

Aboliziun dal dretg vertent

Art.  27 1 Cun   l'entrada   en   vigur   da   questa   lescha   vegn   abolida   la   lescha   d'ustaria   per   il chantun Grischun dals 20 da matg 19793).

Disposiziuns transitoricas

Art.  28 1 Process ch'èn pendents il mument da l'entrada en vigur da questa lescha ston vegnir tractads tenor il dretg nov, sch'il dretg vegl n'è betg pli indulgent.

2) DG 945.110 3) CUL 1979, 477, CUL 1991, 2502 e CUL 1995, 3412 sco er CUL 1979, 489

7

945.100

Adattaziun da decrets communals

Art.  29 1 Las vischnancas ston adattar al dretg nov lur decrets d'ustaria entaifer in onn dapi l'entrada en vigur da questa lescha.

Entrada en vigur

Art.  30 1 Questa   lescha   vegn   messa   en   vigur4) da   la   regenza,   suenter   ch'ella   è   vegnida acceptada dal pievel.

4) messa en vigur cun CR dals 30 da zercladur 1998 per il 1. da schaner 1999

8

Tabella da las modificaziuns - tenor conclus

Conclus 07-06-1998 30-11-2003 31-08-2006 22-05-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 16-06-2010 16-06-2010 16-06-2010

Entrada en vigur 01-01-1999 01-01-2004 01-01-2007 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2011 01-01-2011 01-01-2011

Element relasch Art. 18 Art. 23 Art. 9 Art. 3 al. 3 Art. 5 al. 1 Art. 5 al. 2 Art. 5 al. 3 Art. 5 al. 4 Titel 2.2.

Titel 2.3.

Art. 11a Art. 11b Titel 3.

Art. 12 al. 2 Art. 13 Art. 14 al. 1 Art. 14 al. 2 Art. 14 al. 3 Art. 14 al. 4 Art. 17 al. 2 Art. 17 al. 3 Art. 17 al. 4 Art. 19 al. 1 Art. 20 al. 1 Art. 20 al. 2 Art. 20 al. 3 Art. 20a Art. 21 Art. 22 Titel 4.

Art. 23a Titel 5.

Modificaziun emprima versiun revisiun totala aboliziun midada dal titel aboliziun midada midada midada integraziun midada midada integraziun integraziun midada integraziun revisiun totala midada midada integraziun integraziun integraziun integraziun integraziun midada midada midada aboliziun integraziun aboliziun aboliziun midada integraziun midada

945.100

Publicaziun en la CUL - - - - - - - - - - - - - - - - - - - - - - - - - - - - - - 2010, 2416 2010, 2416 2010, 2416

9

945.100

Tabella da las modificaziuns - tenor element

Conclus 07-06-1998 31-08-2007 31-08-2007 31-08-2007 31-08-2007 31-08-2007 22-05-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 30-11-2003 31-08-2007 31-08-2007 31-08-2007 31-08-2007 31-08-2007 31-08-2007 31-08-2007 31-08-2006 16-06-2010 16-06-2010 16-06-2010

Entrada en vigur 01-01-1999 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2004 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2007 01-01-2011 01-01-2011 01-01-2011

Modificaziun emprima versiun aboliziun midada midada midada integraziun midada dal titel midada midada integraziun integraziun midada integraziun revisiun totala midada midada integraziun integraziun integraziun integraziun integraziun revisiun totala midada midada midada aboliziun integraziun aboliziun aboliziun aboliziun midada integraziun midada

Publicaziun en la CUL - - - - - - - - - - - - - - - - - - - - - - - - - - - - - - 2010, 2416 2010, 2416 2010, 2416

Element relasch Art. 3 al. 3 Art. 5 al. 1 Art. 5 al. 2 Art. 5 al. 3 Art. 5 al. 4 Art. 9 Titel 2.2.

Titel 2.3.

Art. 11a Art. 11b Titel 3.

Art. 12 al. 2 Art. 13 Art. 14 al. 1 Art. 14 al. 2 Art. 14 al. 3 Art. 14 al. 4 Art. 17 al. 2 Art. 17 al. 3 Art. 17 al. 4 Art. 18 Art. 19 al. 1 Art. 20 al. 1 Art. 20 al. 2 Art. 20 al. 3 Art. 20a Art. 21 Art. 22 Art. 23 Titel 4.

Art. 23a Titel 5.

10